Na osnovu člana člana 32 stav 1 tačka 16; člana 33, stav 1 tačka 9 i člana 45 Zakona o lokalnoj samoupravi ("Sl. list RCG", broj 42/03, 28/04, 75/05, 13/06 i "Sl. list CG", broj 88/09, 03/10, 73/10, 38/12, 10/14, 57/14 i 03/16), člana 31 stav 1 tačka 2 Statuta Opštine Tivat ("Službeni list RCG - opštinski propisi", broj 40/04, 26/06, Službeni list Crne Gore - opštinski propisi", broj 12/11, 21/11, 03/13), Skupština Opštine Tivat na sjednici održanoj dana 07.11.2017 godine, donijela je

**ODLUKU**

**o**

**nagrađivanju učenika osnovnih i srednjih škola**

**i studenata postdiplomskih studija**

**I OPŠTE ODREDBE**

Član 1

Ovom odlukom bliže se uređuju kriterijumi, uslovi, način i postupak dodjele studentske nagrade, nagrade za dobitnike priznanja “Luča”, nagrade za “Đaka generacije”, nagrade za učenike osnovnih i srednjih škola za osvojeno I,II,III mjesto na državnim takmičenjima i nagrade za učenike osnovne i srednje muzičke škole koji su na državnim takmičenjima osvojili Specijalnu nagradu i nagradu Zlatna lira.

Član 2

Svi izrazi koji se u ovoj odluci koriste za fizička lica u muškom rodu obuhvataju iste izraze u ženskom rodu.

**II STUDENTSKA NAGRADA**

Član 3

Studentska nagrada Opštine Tivat (u daljem tekstu: Nagrada) dodjeljuje se jedanput godišnje studentima koji imaju prebivalište u opštini Tivat i licima sa statusom stranca sa stalnim nastanjenjem koji imaju prebivalište u opštini Tivat, kao izraz priznanja za izuzetan uspjeh u studiranju.

Član 4

Nagrađivanje studenata vrši se na osnovu Javnog konkursa za dodjelu studentske nagrade Opštine Tivat (u daljem tekstu: Konkurs), koji objavljuje organ lokalne uprave nadležan za oblast obrazovanja.

Konkurs se objavljuje jedanput godišnje u oktobru mjesecu tekuće godine na web sajtu Opštine Tivat i na lokalnom javnom emiteru Radio Tivat.

Rok za podnošenje prijava na Konkurs je 15 (petnaest) dana od dana objavljivanja.

Član 5

Pravo na nagradu imaju studenti sa prosječnom ocjenom ne manjom od 9,5.

Za nagradu mogu konkurisati studenti, koji su diplomirali u periodu između dvije dodjele nagrada.

Nagrada se istom studentu može dodijeliti samo jedanput.

Član 6

Nagrada se dodjeljuje studentima koji su postigli izuzetan uspjeh u studiranju, što podrazumijeva;

-ostvarenih 240, 300 i 360 ECTS kredita, zavisno od dužine trajanja studija na fakultetu ili akademiji.

-izuzetan uspjeh u studiranju, u smislu ove odluke, podrazumijeva da je student u prethodnim godinama studija položio ispite iz svih predmeta predviđenih nastavnim planom fakulteta ili akademije, sa prosječnom ocjenom ne manjom od 9,50, te da nije gubio ni jednu godinu studija.

Član 7

Prijava na Konkurs se podnosi na obrascu koji se može preuzeti na šalteru građanskog biroa Opštine Tivat ili pruzeti sa web sajta Opštine.

Uz prijavni obrazac studenti dostavljaju sljedeća dokumenta:

-uvjerenje o položenim ispitima sa ostvarenim uspjehom na kraju studija;

- uvjerenje o završenim studijama;

- ličnu kartu na uvid.

Studenti, koji su prethodnu godinu studija završili van Crne Gore, potrebno je da dostave nostrifikovan transkript ocjena.

Član 8

Razmatranje prijava vrši Komisija za dodjelu studentskih nagrada Opštine Tivat (u daljem tekstu: Komisija), koju imenuje predsjednik Opštine.

Komisija ima predsjednika i dva člana.

Komisija se imenuje na period od dvije godine.

Komisija ima pravo na naknadu za rad, a sredstava se obezbjeđuju iz Budžeta Opštine Tivat.

Član 9

Komisija nakon razmatranja prijava podnosi predsjedniku Opštine listu kandidata – studenata koji ispunjavaju uslove konkursa, najkasnije u roku od 10 (deset) dana od dana isteka konkursa.

Odluku o dodjeli studentskih nagrada donosi predsjednik Opštine, u roku od 7 (sedam) dana od prijema liste kandidata.

Odluka se objavljuje na web sajtu Opštine.

Član 10

Nagrada se sastoji od diplome i novčanog iznosa.

Oblik i sadržinu diplome utvrđuje predsjednik Opštine na prijedlog organa lokalne uprave nadležnog za oblast obrazovanja.

Novčani dio nagrade se dodjeljuje u visini 1 (jedne) prosječne zarade u Crnoj Gori , za mjesec koji prethodi mjesecu dodjele nagrade.

Sredstva za Nagradu obezbjeđuju se iz Budžeta Opštine.

Član 11

Dobitnicima Nagradu uručuje predsjednik Opštine u okviru proslave Novembarskih dana.

**III NAGRADA ZA DOBITNIKE DIPLOME “LUČA”, “ĐAK GENERACIJE”**

Član 12

Diplomu “Luča” dodjeljuje škola, shodno Uredbi o diplomi “LUČA” (“Sl.list CG”, br. 26/08).

Osnovne i srednje škole na kraju školske godine proglašavaju Đaka generacije.

Član 13

Novčanu nagradu za dobitnike diplome “Luča”, “Đak generacije”, dodjeljuje Opština Tivat na kraju školske godine.

Podatke o dobitnicima diplome “Luča” i “Đak generacije”, obrazovne ustanove dostavljaju na osnovu zahtjeva organa lokalne uprave nadležnog za oblast obrazovanja.

Pravo na novčanu nagradu imaju učenici koji imaju prebivalište na teritoriji opštine Tivat.

Član 14

Novčane nagrade se dodjeljuju u sljedećim iznosima:

-novčana nagrada za učenike - dobitnike diplome “Luča”, dodjeljuje se u iznosu od 100,00 €, (slovima : stotinueura),

-novčana nagrada za “Đaka generacije” dodjeljuje se u iznosu od 100,00 € (slovima: stotinu eura).

Član 15

Novčanu nagradu dobitnicima diplome “Luča”, “Đak generacije” , uručuje predsjednik opštine na svečanosti, na kraju školske godine.

Sredstva za Nagradu obezbjeđuju se iz Budžeta Opštine.

**IV NAGRADE UČENICIMA ZA OSVOJENO I, II, III MJESTO NA DRŽAVNIM TAKMIČENJIMA**

Član 16

Opština Tivat na kraju školske godine za učenike osnovnih i srednjih škola koji su učestvovali na državnim takmičenjima i osvojili I,II, ili III mjesto, a imaju prebivalište na teritoriji opštine, obezbjeđuje novčane nagrade.

Podatke o učenicima koji su, na državnim takmičenjima, osvojili nagrade iz stava 1 ovog člana, obrazovne ustanove, dostavljaju organu lokalne uprave nadležnom za oblast obrazovanja.

**Kriterijum za dodjelu nagrade**

Član 17

Nagrada se dodjeljuje po sljedećem kriterijumu:

-učenicima osnovnih i srednjih skola koji su na državnim takmičenjima, u toku školske godine u kojoj se nagrada dodjeljuje, osvojili I, II, ili III mjesto, dodjeljuje se nagrada u visini od 50,00€ (slovima: pedeseteura) ,

-učenicima osnovne i srednje muzičke škole koji su na državnim takmičenjima osvojili Specijalnu nagradu i nagradu Zlatna lira dodjeljuje se nagrada u visini od 50,00 € (slovima: pedeseteura).

Član 18

Učenicima osnovnih i srednjih škola koji su učestvovali na državnim takmičenjima i osvojili nagrade iz člana 17 ove Odluke, novčane nagrade uručuje predsjednik Opštine na svečanosti upriličenoj tim povodom na kraju školske godine.

Sredstva za Nagradu obezbjeđuju se iz Budžeta Opštine.

Član 19

Stručne i administrativne poslove po ovoj Odluci obavlja organ lokalne uprave nadležan za oblast obrazovanja.

Član 20

Ova Odluka stupa na snagu osmog dana od dana objavljivanja u "Službenom listu Crne Gore - opštinski propisi".

Broj: 0304- 637 -373

Tivat, 07.11.2017. godine

SKUPŠTINA OPŠTINE TIVAT

Predsjednik,

Ivan Novosel